16 Gompieno le gone, Jehofa o sa ntse a sireletsa batho ba gagwe e le setlhopha. O tla tswelela a dira jalo fa pitlagano e e kgole e ntse e atamela. (Tshen. 7:9, 10) Ka jalo, e ka ne re basha kgotsa bagodi, re na le botsogo jo bo siameng kgotsa nnyaa kgotsa gore re golafetse, ga re kitla re boifa sepe ka pitlagano e e kgolo.* Go na le moo, re tla dira sengwe se se farologaneng thata le seo! Re tla gopola mafoko ano a ga Jesu Keresete: “Emang lo tlhamaletse lo bo lo tsholetse ditlhogo tsa lona, ka gonne kgololo ya lona e a atamela.” (Luke 21:28) Re tla tswelela re le pelokgale le fa gone re tlhaselwa ke Gogo e leng setlhopha sa dinaga tse di tla bong di nonofile thata go feta Faro wa bogologolo. (Esek. 38:2, 14-16) Ka ntlha yang? Ka gonne Jehofa ga a fetoge. O tla itshupa gape gore ke Mmoloki yo o lorato le yo o akanyetsang batho ba gagwe.—Isa. 26:3, 20.